Trevirket brukes i møbelindustrien, spesielt pianokasser. Det er ikke så hardt som sukkerlønn og kan for eksempel ikke brukes til parkett. Det er mye brukt til fyringsved. Sevjen kan kokes inn til lønnesirup, men den har dårligere kvalitet enn sirup fra sukkerlønn. Oregonlønn blir plantet som skyggetre. Det finnes en kultivar, 'Tricolor', med røde blad om våren, som seinere får hvite flekker.